EN ORIGINALSERIE FRA NETFLIX
Du har sett historiens mest beryktede diktatorer
bruke håndboken for å navigere veien mot makten.
Ved å gjøre som dem, kan du også oppnå enevelde.
Hardhet er bra, for folk respekterer deg.
Men på ett punkt kommer selv disse tyrannene til kort.
En tyrann vil omsider få problemer
når han ikke klarer å opprettholde stabiliteten.
Hva om jeg sa at håndboken kan hjelpe deg å holde regimet i live,
ikke bare så lenge du lever, men enda lenger?
Du kan se denne tyranniske drømmen
i et av verdens mest isolerte og underkuede land.
NORD-KOREA
Nord-Koreas grunnlegger, Kim Il Sung, og hans sønn Kim Jong Il,
bygget et eneherskersystem som fremdeles lever i beste velgående,
mens landet deres gjøres til et helgenskrin for familiens storhet,
en atommakt og fengselsstat.
De har gjort det viktigste man kan gjøre som tyranner, å overleve med makten.
På tide å avsløre veien til tyranniets største og mest flyktige mål:
Udødelighet.
BLI UDØDELIG
Det hele bør være klart nå.
For å overleve som tyrann, må du gjøre mer enn å bygge en bevegelse.
Du må være bevegelsen.
Det er et kjennetegn på tyranni som går tilbake til oldtiden
at det er en personlighetskult rundt tyrannen,
som viser ham som kilden til all visdom og dyd.
De fleste personlighetskulter dør sammen med lederne,
men Nord-Koreas har overlevd gjennom tre generasjoner.
Jeg ser på Nord-Korea som et teokrati, de skaper en utstråling
som om de er guddommelige.
De tror på dem, akkurat som man tror på en religion.
For å forstå hvordan Kim-ene fikk det til, må du vite hvordan dynastiet ble til.
KIM IL SUNG BLE NORD-KOREAS FØRSTE PRESIDENT I 1948
I 30-årene var Kim Il Sung en anti-japansk geriljasoldat
som var godt kjent for å kjempe for Koreansk uavhengighet.
Etter andre verdenskrig ble Korea frigjort.
Amerikanske tropper kom inn i landet sørfra.
Russiske tropper kom inn nordfra.
Mannen som Sovjetunionen setter til å styre landet i nord er Kim Il Sung.
KIM IL SUNG LÆRTE HEMMELIGHETER FRA EN FØRSTEKLASSES LÆRER
Kim Il Sung brukte mye fra håndboken som Stalin hadde brukt i Sovjetunionen.
Kim Il Sung beholdt makten blant annet ved renselse.
Folk rundt maktens kjerne blir drept
eller sendt til et gulag, enten fordi de planlegger å ta makten,
eller som en advarsel, så alle skal oppføre seg.
FAKTUM NR. 3
KIM IL SUNG STARTET KOREAKRIGEN I 1950, HVOR 4 MILL. BLE DREPT
Koreakrigen ble utkjempet mellom Nord-Korea og Kina på den ene siden,
og Sør-Korea, USA og FN på den andre.
Det var en fastlåst situasjon, og de ble knust.
De oppdaget at i konvensjonell krigføring
kunne ikke Nord-Korea måle seg med USA.
De trengte noe mer, noe avskrekkende.
Noe som garanterte at de ville overleve.
Det vil ta dem mer enn 50 år å oppnå det,
sammen med en ingrediens som sjelden er å finne blant tyranner:
Samarbeid.
Man kan ikke bygge et evigvarende regime uten et sterkt fundament
og en plan for å holde folket under kontroll.
Her er trinn én.
TAKTIKK ISOLER RIKET DITT
En stor tenker sa en gang:
"En mann er bare så trofast som alternativene."
Hvis du vil herske for all tid, hjelper det om du er det eneste alternativet.
Nord-Korea står som et nokså vellykket eksempel
på å isolere folket fra resten av verden.
Det er ingen tilgang til informasjon i Nord-Korea.
Det er én tv-kanal. Telefoner blir avlyttet.
Nordkoreanere kan ikke reise fritt. De kan ikke reise rundt i landet.
De kan ikke forlate landet uten tillatelse.
Og mesterhjernen bak isolasjonsprogrammet?
Nord-Koreas far, Kim Il Sung,
som etter å ha tatt makten med Stalins hjelp, vil skape sitt eget tyranni.
På 1950-tallet
ble det klart at Kim Il Sung hadde begynt å ergre seg over Sovjets innflytelse.
Han så at han trengte å bryte ut.
Og det gjør han ved å skape en helt ny nasjonal ideologi som han kaller Juche.
Juche kan oversettes med "selvstendighet".
Han ønsket å si at de kunne gjøre alt selv.
Koreanerne hadde vært styrt av andre land i flere hundre år.
Kineserne, japanerne…
Juche ble til for å tvinge dem til å ta vare på seg selv,
og for å gjøre isolasjonismen til noe man kunne være stolt av.
Ifølge Juches prinsipper vil det å samarbeide med en annen stat
ødelegge landets uavhengighet.
Den eneste måten nasjonen kan overleve på
er om den samles under den store lederen Kim Il Sung.
Juche har blitt brukt strategisk
som en måte å rettferdiggjøre og forklare hvorfor de er så isolerte.
Isolasjon er et effektivt verktøy for å avverge utilfredshet
over tilstanden i landet.
Om man åpner Nord-Korea for en slik informasjonsstrøm,
vil det skape store problemer.
Der ser du. Smart trekk.
Å isolere nasjonen din er et skritt mot et langt og sunt tyranni.
Men vi sikter høyere for å bygge et regime uten slutt.
For å gjøre det, trenger du en god plan,
og denne er godkjent av håndboken.
TAKTIKK HOLD DET INNEN FAMILIEN
Dynastisk styre er bra for lederne.
Det er også bra for koalisjonen, for tilhengerne til lederen.
Det handler om kontinuitet.
Koalisjonen vil være mer lojal fordi "eplet ikke faller langt fra stammen".
Men for moderne tyranner er det å bygge et familiedynasti vanskelig.
Få har klart det.
Verken Saddam, med sine sønner, eller al-Gaddafi.
Hva med Stalins unger? Vasillij, Svetlana, Jakov eller Artjom.
Aldri hørt om dem? Ikke jeg heller.
IKKE DEN FØDTE TYRANN
Som Nord-Koreas leder får Kim Il Sungs personlighetskult fortsette å vokse.
Han er fast bestemt på at regimet vil bli et unntak.
Han ville prøve å gjenskape et moderne monarki som herskere av Nord-Korea.
Men selv monarkier kan skape problemer når det gjelder arverekken.
Hos de kongelige familiene i Koreas historie
hadde man ofte flere ektefeller og flere potensielle arvinger.
Det gjaldt også Kim Il Sung.
Det gjør at lederen får en viktig avgjørelse: Hvilket barn skal man velge?
Han hadde en sønn, Kim Pyong Il, som ble sett på som en mulig arving.
Han var yndlingssønnen. Han var sønnen til Kim Il Sungs andre kone,
som han likte bedre enn sin første, som døde.
Den førstefødte sønnen Kim Jong Il blir tilsidesatt.
Men Nord-Koreas framtidige hersker nummer to har store planer.
Om du er født inn i den familien, lærer du raskt
at det som gjelder er "drepe eller bli drept".
Du har enten all makt, eller ingen. Det er ingen mellomting.
For å kreve sin rett måtte Kim Jong Il finne rette tidspunkt og gjøre det riktig.
I kjølvannet av den siste renselsen av upålitelige tjenestemenn,
har Kim Il Sung flere stillinger som må fylles,
inkludert i Propagandadepartementet,
med ansvaret for Nord-Koreas viktigste beskjeftigelse:
Å lovprise den store lederen.
Kim Il Sung besøker et nordkoreansk filmstudio
med sin 25 år gamle sønn, Kim Jong Il, ved sin side.
Han kritiserer studioarbeiderne for de ubrukelige propagandafilmene
som svikter hele nasjonen.
Han utfordrer dem til å ha mot nok
til å gjøre endringer og gjenopprette studioet til sine glansdager.
Da ingen svarer,
melder Kim Jong Il seg som frivillig til å gjøre det.
Dette er en av de viktige hendelsene
der Kim Jong Il viser seg som en god og pliktskyldig sønn,
som om nødvendig, melder seg frivillig, selv om han er ung.
Kim Jong Il får straks ansvaret for kultur og kunst,
og begynner produksjonen av en episk film om nordkoreansk selvstendighet.
En familie på 1930-tallet lider under japansk okkupasjon
før de heltemodig kjemper imot.
Den er basert på en historie av Kim Il Sung.
Den får svært gode anmeldelser.
I løpet av to år blir Kim Jong Il leder for Propagandadepartementet,
og starter på veien fra fortapt gutt til rettmessig arving.
I 1974, selv om han ikke tar makten før 20 år senere,
er det klart for partiet at han er den utvalgte.
Kim Jong Ils kongemakt er ufeilbarlig.
Han er selve inkarnasjonen av kongelig.
Ved å ta makten og gi nasjonen en arvtager,
posisjonerer Kim Il Sung dynastiet for en vellykket framtid.
Men før reserven får komme på scenen
må Kim Jong Il sette sin egen kurs, så familiebedriften kan vokse.
Når man ikke har den hjelpen man trenger, får man ta saken i egne hender.
TAKTIKK KIDNAPP FOLK
Kim Jong Il utviklet kidnapping
som et verktøy for staten, som han selv gjerne brukte
om han ville ha tak i noen, uansett grunn.
Kim Jong Il ville at spionene skulle lære seg japansk,
så han kidnappet japanske borgere.
Enkelte ganger ble de bare plukket opp på stranden, og så forsvant de.
Det kunne gå mange år uten at familien visste at de var i Nord-Korea.
For nordkoreansk kinos lovende stjerne, Kim Jong Il,
var problemene med å ansette folk et større problem.
På 70-tallet lagde Kim Jong Il filmer som var vellykkede i Nord-Korea,
men som resten av verden gjorde narr av.
Kim Jong Il innså at enhver form for makt er basert på historier,
og hans forkjærlighet for fortellinger, kunne være nyttig for å forevige regimet.
Kim vil lære Hollywoods hemmeligheter og ser film hele døgnet.
Han skapte et verdensomspennende system
som skaffet ham alle filmer som kom ut med tekst, så han kunne se dem.
Han hadde filmene i et bygg i Pyongyang som ingen hadde tilgang til.
Kim Jong Il forstår raskt hva problemet er.
For å lage A-filmer, trenger man det beste talentet.
Hva var taktikken igjen?
Å, jo… Kidnapping.
Nå er spørsmålet: Hvem skal man ta?
Kim Jong Il iscenesatte en kidnapping av en av Sør-Koreas største skuespillere,
Choi Eun-hee, i Hongkong,
og lokket eksmannen hennes, filmregissøren, Shin Sang-ok,
til å lete etter henne, og så tok de ham også.
Han fengsler dem uten at de får treffe hverandre
i fem, seks år til de til slutt bryter sammen.
Han fører dem sammen igjen og kunngjør offentlig
at de er glad for å ha blitt borgere av Den demokratiske folkerepublikken Korea.
I løpet av de neste tre årene produserer Shin og Choi 17 filmer
under Kim Jong Ils vaktsomme blikk.
Han tvang dem til å skape en filmindustri i Nord-Korea.
Shins filmer må passe inn med Kims propaganda,
men han får lov til å bryte reglene litt,
og det gir Kim ekstra makt.
Nå har nordkoreanerne en grunn til å se filmene.
De har ikke sett noe liknende på 40 år. Filmene får utvikle nasjonens historie.
Kim Jong Il er fremdeles arving, men har et problem.
Den nasjonale historien er for tiden basert på hans far,
den evig guddommelige og levende leder, Kim Il Sung.
Litt av en utfordring. Hvordan argumentere for å overta etter en gud?
TAKTIKK FASTSLÅ DIN GUDDOMMELIGHET
Stakkars Kim Jong Il.
Han gjør en så god jobb med å heve sin fars personlighetskult
at han har liten tid til å utvikle sin egen.
1981 13 ÅR FØR KIM JONG IL TAR OVER
Kim Jong Il var ikke den sosiale, karismatiske, utadvendte personen
som faren var. Han sto bak kulissene.
Kim Jong Il måtte skape en fortelling som gikk lenger enn lederen.
Som ga ham legitimitet.
Og planen begynner her, ved Nord-Koreas helligste sted,
Paektufjellet.
Ifølge legenden var det her den koreanske sivilisasjonen begynte
med fødselen av Dangun, gudekongen.
Mye av Kim-enes lære er bygd rundt Paektufjellet.
Fra Kim Il Sungs biografi: Før nasjonen oppnådde uavhengighet
kjempet styrkene hans mot japanerne fra en baseleir på Paektufjellet.
De fleste eksperter mener det var 32 mil unna, i Mandsjuria.
For å styrke sin plass som tronarving
legger Kim Jong Il seg selv til familielegenden.
Kim Jong Il ble født i Russland i 1941.
Det passet ikke, for han måtte være nasjonens sønn.
Dermed ble historien til at han ble født på Paektufjellet.
Den offisielle historien, som spres i media, bøker, sanger og på skolene,
er at Kim Jong Ils fødsel ble varslet av en svale som kom ned fra himmelen.
Vinterhimmelen delte seg for å vise en skinnende dobbel regnbue.
En ny stjerne ble til på himmelen.
Kim Il Sungs soldater ble så rørt at de begynte å synge av glede.
Men hvorfor stoppe der?
Da Kim Jong Il kom til makten,
hadde han fått folk til å skrive om sin historie etter hvert.
Det var veldig viktig at han så ut til å ha overmenneskelige krefter.
Historiene blir gradvis mer og mer vanvittige.
Regjeringen sender ut pressemeldinger
hvor de deler viktige "fakta" om den neste lederen.
Som at han lærte å gå da han var tre uker og snakket da han var åtte uker.
At han kan kontrollere været.
At han har skrevet utrolige 1500 bøker.
At han fikk 11 hole-in-one første gang han spilte golf.
Han er et så perfekt fysiologisk menneske at han ikke produserer noe avfall,
og han trenger derfor ikke et toalett.
Og som en gave til menneskeheten oppfant han hamburgeren.
Bare le, men det er alltid et system i galskapen i håndboken.
Den mytologien er designet for å opprettholde ideen om
at Kim Jong Il har en guddommelig rett til å herske.
Om man ser det fra et logisk perspektiv, gir det ingen mening,
men for nordkoreanere handler det ikke om logikk, det handler om å tro.
Den evige lederen Kim Il Sung aldres,
Kim Jong Il nærmer seg sin skjebnedag
og folkets tro blir satt på prøve.
1994 HUNGERSNØD I NORD-KOREA
1990-tallet var en blanding av uflaks,
dårlige avlinger og feilstyring, så alt gikk galt.
Det førte til at systemet kollapset, og videre til hungersnød.
Det er det siste man ønsker når man vil befeste sitt dynasti.
Forskjellen på tyranner og tapere er at tyranner ikke lar problemer stå i veien.
TAKTIKK LA FOLKET SULTE
Når du vil bli udødelig, kan sult ha sine fordeler.
Fattige, sultne, isolerte mennesker er ingen trussel.
De gir ikke mat til opprørere som kjemper mot regjeringen.
De er for svake. Det er trist, men å sulte folk fungerer.
Enten man liker det eller ei, virkningen er klar.
Stalin dro nytte av hungersnød i Ukraina
for å knuse planer om uavhengighet, og for å holde Sovjetunionen samlet.
Mange millioner døde i Kina som et resultat av Mao Zedongs Store sprang.
Men det svekket ikke hans grep om nasjonen.
Den etiopiske diktatoren Mengistu Haile Mariam
overlevde landets hungersnød på 80-tallet, og fortsatte ved makten i åtte år til.
Kim-ene har aldri klart å fø sitt eget folk,
til tross for mytene de har holdt ved live som sier at de kan det.
Nord-Korea hadde i så mange tiår vært avhengig av Sovjetunionen.
Særlig når det gjaldt hvor de fikk varer fra.
Tidlig på 90-tallet faller Sovjetunionen, og Nord-Koreas økonomi går samme vei.
Det ble som en snøball, med tragedie etter tragedie.
Hundretusenvis av nordkoreanere sultet i hjel.
Det er antakelig forsiktige tall. Det var nok mange flere.
Det er nok den verste perioden noensinne.
8. JULI 1994
Dette er selvfølgelig det øyeblikket da Nord-Koreas udødelige leder,
Kim Il Sung, bestemmer seg for å sjekke ut.
Kim Il Sungs død i 1994 var for de aller fleste nordkoreanere
en grusom hendelse.
Man ser folk i sorg.
Det er ikke bare en sorg, det er som om Messias er død.
Og Kim Jong Il ser at hans drøm om et evigvarende dynasti
henger i en tråd.
Hvordan overlever man politisk
når millioner av innbyggerne dør, og det ikke finnes mat?
Han bruker fortellinger.
Han måtte bevare ideen om
at landet ble truet med angrep fra USA.
Han kunne bruke Koreakrigen og føre den inn i nåtiden.
Et land i krig må holde sammen.
Han starter propagandakampanjer der folk får beskjed om
å velge ett eller to måltider om dagen
for å feire Kim Il Sung og geriljasoldatene.
Å inspirere folk til å ofre noe er en del av jobben.
Hva du gjør i fritiden er opp til deg.
Kim Jong Il hadde en svært dyr livsstil.
Han brukte mer enn 800 000 dollar på konjakk hvert år.
Mens landsmennene hans visstnok selger babykjøtt på markedene,
har Kim Jong Il flere villaer og egne kokker,
og han importerer flere tonn med sprit.
Han lever et svært luksuriøst liv, han og en liten gruppe med mennesker.
Mens landsmennene dør.
Til tross for at den kjære lederen lar sulten gjøre jobben for seg,
er Kim-familiens evige herredømme langt fra sikret.
Alle forutså at Kim Jong Il
var uerfaren og mindre karismatisk og gudelig enn faren.
At han før eller senere vil gjøre feil, at regimet vil falle.
Kim Jong Il er i ferd med å bevise at de tar feil
ved å slippe løs håndbokens siste og mest ødeleggende taktikk,
som kan gjøre en sulten nasjon til en ustoppelig styrke.
TAKTIKK SKAFF ATOMVÅPEN
Det viser seg at som tyrann er sjanse stor for
at du en dag vil treffe brysomme utlendinger,
som mener verden ville vært bedre uten deg.
Vi har mistet mange kjendiser slik.
Som Saddam Hussein, avsatt av en amerikansk-ledet invasjon i 2003,
fanget av amerikanske styrker og henrettet tre år senere.
Adolf Hitlers makt endte med at de allierte omringet Berlin i 1945,
og at den mektige føreren tok selvmord i bunkeren.
La oss ikke glemme Muammar al-Gaddafi,
hvis undergang ble framskyndet av en bombeaksjon av NATO i 2011.
For å unngå å følge i deres uheldige fotspor,
er det bare én ting som vil fungere.
Kim-ene kaller atomvåpnene for sine "dyrebare sverd".
De vil beskytte dem.
Atomvåpen er så viktige i strategien for å holde Nord-Korea samlet
under Kim-familien.
Hvordan blir man en atommakt?
Man trenger de beste forskerne,
noen hundre kilo med uran,
et framstillingsanlegg og en hel haug med penger.
Virker det enkelt? Det er det ikke.
For å lage atomvåpen må du sende uran gjennom tusenvis av spesielle sentrifuger,
som man selvfølgelig må følge nøye med på.
Prosessen kan ta flere måneder, og ulykker gjør den enda lenger.
Eller sabotasje.
Så var det leveransen.
Du kan slippe dem fra fly,
avfyre kortdistanseraketter,
bruke ubåter eller supermaktenes førstevalg,
et interkontinentalt ballistisk missil.
For å sørge for at våpnene funker, må du teste dem først.
Det er noe verden sikkert vil oppdage,
og de vil gjøre det de kan for å stoppe deg før du er stridsklar.
Løpet er i gang.
Som alt annet i Nord-Korea er også kampen om atomvåpen en familieaffære.
Før Kim Il Sung døde,
begynte han å lagre kjernefysiske materialer.
Det er første skritt, men etter fire tiår med forskning og utvikling,
kom programmet aldri helt i gang.
Da han døde, hadde de ingen våpen,
så Kim Jong Il arver atomvåpenprogrammet som faren startet.
Kim Jong Il er fast bestemt på å gjøre farens atomdrømmer til virkelighet.
Men Nord-Koreas økonomi opplever krise, og de har ikke akkurat noen sparepenger.
Han må derfor tenke nytt.
Nord-Korea kunne finansiere atomvåpenprogrammet
gjennom ulovlig handel, forfalskede varer, narkotika, smugling og hvitvasking.
Uansett hvilke ulovlige metoder som var tilgjengelige, så har de prøvd det.
I 2009 oppnår Kim Jong Il neste trinn.
Nord-Korea utfører en vellykket underjordisk kjernefysisk test,
og avfyrer en rekke raketter som lander i havet nær Japan.
Men familiens store fiende i Vesten, USA, er fremdeles utenfor rekkevidde.
Mens Clinton var president, prøvde vi å finne ut hva nordkoreanerne gjorde.
Kim Dae-Jung, som var president i Sør-Korea,
sa til meg: "Den mannen er ikke gal.
Han er veldig smart, og du må se ham fra det perspektivet."
Men om vi ser på hva Kim Jong Il tenkte,
så måtte han utvikle atomvåpen for å ta vare på landet.
Og det fortsatte fram til i 2011, da han døde.
DESEMBER 2011
Mens snøen laver ned, tar tusenvis av nordkoreanere farvel med Kim Jong Il.
Begravelsesfølget brakte med seg den kjære lederens kiste.
Det fine med et evigvarende regime er at døden kun er et lite hinder.
Det er på tide at Kim Jong Ils sønn, Kim Jong Un, tar tak i stafettpinnen.
Da Kim Jong Un tar over,
setter han fart på testingen av atomvåpnene
og teknologien bak interkontinentale ballistiske missiler.
Og 64 år etter Koreakrigen kan Kim Jong Un endelig avslutte arbeidet.
De utførte tester i 2017.
De hevdet å ha en hydrogenbombe som kunne nå USA.
Bestefar ville vært så stolt.
Regimet han startet for å bli udødelig har nå det beste sikkerhetsnettet.
Nord-Korea er en atommakt.
Det gir Kim-familien verktøyene de trenger
for å fortsette å holde på makten,
å beholde autoriteten og arverekken.
Systemet kan bare fortsette.
Det er kanskje det som er annerledes med dette diktaturet.
Det vil ikke dø.
Den store leder-diktaturet fortsetter.
Der har vi det. Det er enkelt.
Med håndboken kan du gå fra utskudd til enevelde.
Knus alle rivalene på din vei, dominer ditt folks kropp og sinn,
skap ditt perfekte samfunn,
om med hjelp fra det største våpenet, kan du bli udødelig.
Hva er det som holder deg tilbake?
Hva slags person kan bli en tyrann?
Jeg skal gi et deprimerende svar.
Alle kan bli en tyrann.
Er du klar til å prøve deg?
Tekst: Tina Shortland